《雨轰漈》
宋代·蔡佃

水流石激拟鸣雷，洞里乾坤别有台。玉舄扶风飞复下，琼花带雨落还开。

钟声敲断白云袅，树影盘回黄鹤来。笑道神仙无觅处，空留丹灶冷苍苔。

作者简介：蔡佃 宋，仙游人，蔡怞弟，崇宁初进士第二，时蔡京当国，力欲罗致门下，竟不能屈。会星异，上疏论宰相非人，宜学汉汲黯故事，以应天变。责监温州税，官至朝奉郎，直龙图阁。